Glen Johnson

Tidlig liv

Johnson ble født i Greenwich i London og vokste opp i Dartford, Kent der han gikk på Leigh Technology Academy.

West Ham

Johnson var et produkt av ungdomssystemet til West Ham United Han signerte en 3 år lang kontrakt for  «the Hammers» den 1. august 2001, nær sin 16. fødselsdag, og ble tildelt drakt nr 23. I 2001–02-sesongen spilte han ofte for reservelaget til West Ham, men klarte ikke å rykke opp til førstelaget.
Han signerte etterhvert en 4 uker lang låneavtale med de lokale rivalene Millwall den 17. oktober 2002, og debuterte i Championship i et bortetap mot Norwich City den 19. oktober. Lånet ble to ganger forlenget med en måned, før han ble hentet tilbake til Upton Park etter totalt syv uker på The Den, med sin siste kamp for «The Lions» 7. november.
Han debuterte så for West Ham i Premier League den 22. januar 2003, i nok et bortetap mot Charlton Athletic, der han kom inn som innbytter for Édouard Cissé. Han spilte 15 kamper og en FA-cupkamp i 2002-03-sesongen, og etablerte seg på førstelaget ettersom sesongen gikk. Han signerte også en ny fireårskontrakt den 18. mars 2003. Men trass i dette, ble hans siste kamp for laget, i sesongens siste kamp 11. mai 2003, i en bortekamp mot Birmingham City, som endte uavgjort og med nedrykk til Championship.

Chelsea

Johnson signerte for Chelsea den 15. juli 2003, for en overgangssum på £6 millioner. Han debuterte den 13. august i en borteseier mot Žilina i  Mesterligaen, og hans første mål for «The Blues» kom mot samme lag to uker senere. Hans debut i ligaen kom den 17. august i en seier mot Liverpool, men han måtte vente til 9. november på sitt første mål i Premier League, da han skårte i 5–0 seieren over Newcastle United. Han spilte totalt 63 kamper i 2003-04-sesongen, og i Chelseas femte runde kamp i FA-cupen mot Newcastle måtte han steppe inn som målvakt, da Cudicini ble utvist og alle byttene var brukt. Han slapp ikke inn noen mål, men Chelsea tapte kampen 1-0. Han fikk vinnermedaljen da han kom inn som innbytter i Ligacup-finalen i 2005, en kamp Chelsea vant på overtid mot Liverpool. Han spilte også 17 kamper i serien, da Chelsea vant seriemesterskapet, men han misset medaljen året etter, da han kun hadde fire kamper i serien pga en skade i låret.
Ettersom 2005–06-sesongen utviklet seg, forble Johnson fremdeles en squad-spiller i Chelsea, da Paulo Ferreira ble foretrukket på høyreback. Johnson spilte en kamp i Premier League den sesongen. Som et resultat ble Johnson lånt ut til Portsmouth for sesongen 2006-07.

Portsmouth

Den 31. august 2007, signerte Johnson signed for Portsmouth på en fire år lang kontrakt, til en overgangssum som ble anslått til £4 million. Han debuterte i et 3-1 tap mot Arsenal, men ble lagets førstevalget som høyreback. Den 20. oktober skårte så Johnson sitt første mål på over 3 år, mot Wigan Athletic i en 2–0 seier borte. 
Han spilte i og vant finalen i FA-cupen 2007/08. Den 22. november laget han mål med et langskudd mot Hull City, et mål som senere ble kåret til «Match of the Day's Goal of the Month award» for november, og senere til «Goal of the Season».
Johnson så ut til å ha avsluttet spekulasjonene om at han ville gå til Liverpool, ved å signere en 4,5-årskontrakt med Portsmouth den 9. januar 2009, selv om spekulasjonene ikke sluttet i engelske media.

Liverpool

Den 22. juni 2009, offentliggjorde Liverpool overgangen og 4 dager senere signerte Johnson en 4-årskontrakt Den 15. juli 2009, debuterte han i en pre-season kamp mot St. Gallen som endte 0–0, mens hans debut på Anfield kom i en annen vennskapskamp mot Atlético Madrid. Johnson fikk sin første kamp i Premier League for «the Reds» den 16. august 2009 i et 2–1 tap for Tottenham Hotspur. I seriedebuten hjemme tre dager senere i 4-0 seieren over Stoke City, ble Johnson kåret til banens beste, han skårte sitt første mål for klubben, og hadde en assist.
Den 30. desember 2009, skadet Johnson sitt høyre kne i en kamp mot Aston Villa, hvorpå Benitez sa at skaden ville holde han utenfor minst en måned. Da han returnerte etter skaden i mars 2010, fortsatte han i god gammel form, og skårte sitt tredje mål for klubben mot Sunderland på Anfield. Johnson gjorde 8 flere kamper resten av sesongen, inklusivt en semifinale i Europaligaen. Johnson spilte 35 kamper med 3 mål i sin første sesong for de røde.
I november 2010, fikk Johnson offentlig kritikk fra lagets nye manager Roy Hodgson som følte at hans form så langt i 2010-11-sesongen ikke hadde vært av internasjonal standard Johnson snakket ut med Hodgson etter dette, og paret har etter dette dysset ned konflikten. Han skårte så sitt første mål i 2010-11-sesongen  mot sitt gamle lag West Ham på Anfield i en 3–0 seier, etter å ha returnert fra en skade. Den 8. januar 2011, etter kritikk fra tidligere landslagsspiller og Sky Sports kommentator Paul Merson, skrev Johnson på sin Twitter profil: «Comments from alcoholic drug abusers are not really gonna upset me and who is Paul Merson to judge players, he was average at the best of times.» Han slettet denne kommentaren litt senere. 
Under tiden til Liverpool manager Kenny Dalglish, ble Johnson brukt som venstreback. Hans nye posisjon bidro til å få Johnson tilbake i form, og han gjorde noen gode kamper, inklusive en 1-0 seier over sin tidligere klubb Chelsea. Han fikk så en skade i en kamp mot West Bromwich Albion på The Hawthorns, men ble kvitt denne før slutten av sesongen, slik at han kunne spille de fire siste kampene, inklusive en 5–2 seier over Fulham på Craven Cottage.
Den 6. juli 2011 signerte Johnson en forlengelse av kontrakten sin, men selve lengden ble ikke offentliggjort av klubben.
Den 20. november 2011, skårte Johnson et mål mot sin tidligere klubb Chelsea borte på Stamford Bridge etter en pasning fra Charlie Adam. Dette viste seg å være avgjørende, da Liverpool vant 2–1. Senere i sesongen, den 26. februar 2012, var han med å vinne klubben sitt første trofe siden 2006, og sitt første for klubben, da de vant ligacupen 2012 over Cardiff. Han satte sin straffe i straffespark-konkurransen som «Pool» vant 3-2.
Den 9. desember 2012, skårte Johnson igjen et mål mot en av sine tidligere klubber, denne gang mot West Ham borte på Boleyn Ground da Liverpool vant 3–2 i 2012-13-sesongen.

Landslagsspill

Under sin tid på England U-21, fikk han sin debut for A-landslaget allerede i 2003, da han i en kamp mot Danmark kom på banen som innbytter for en skadet Gary Neville etter 16 minutter. Etter en dårlig kamp to år senere, igjen mot Danmark, mistet han plassen på førstelaget til Luke Young, som spilte i begge de to påfølgende VM-kvalifiseringene. Johnson spilte ikke en eneste kamp under Sven-Göran Eriksson og hans etterfølger Steve McClaren, men ble plukket ut til Fabio Capello sin første landslagstropp i januar 2008.
Han fikk sitt første landslagsmål i en vennskapskamp mot Mexico 24. mai 2010 i oppkjøringen til VM. Hos Capello er han blitt sagt å ha førstelagsplassen sikret på høyrebacken, med mindre flere skader inntreffer.

VM i fotball 2010

Johnson ble plukket av Capello i troppen til VM i fotball 2010. Han spilte samtlige av Englands tre kamper i Gruppe C mot USA (1-1), Algerie (0-0) og Slovenia (0–1). England kom på andreplass i gruppen og møtte vinneren av Gruppe D i 8-dels finalen, Tyskland.  
I åttendedelsfinalen den 27. juni 2010, startet også Johnson kampen. Tyskland vant kampen 4-1, og Johnson ble byttet ut etter 87 minutter.

EM i fotball 2012

I februar 2011, var Johnson med på 2-1 seieren over Danmark i København. Han spilte også i vennskapskampen mot Ghana den 29. mars 2011, men ble byttet ut i pausen. 4. juni 2011, spilte han hele kampen i EM-kvalifiseringskampen mot Sveits på Wembley, som endte 2-2.
Den 16. mai 2012 ble Johnson tatt ut av Englands nye manager Roy Hodgson til EM i fotball 2012. Etter å ha stått over Englands 1-0 seier i vennskapskampen mot Norge pga skade, spilte han i en vennskapskamp mot Belgia
Han spilte samtlige av Englands tre kamper i Gruppe D mot Frankrike (1-1), Sverige (2–3) og Ukraina (1–0). England vant gruppen foran Frankrike og møtte lag nr 2 i Gruppe C i kvartfinalen, Italia.
I kvartfinalen den 24. juni 2012 på Olympiastadion i Kiev, startet også Johnson kampen. Italia vant kampen etter en straffesparkkonkurranse, der Ashley Young og Ashley Cole bommet på sine straffer for engelskmennene.

Utenom fotball

I januar 2007, mens han fremdeles var på utlån til Portsmouth fra Chelsea, ble Johnson tatt når han forsøkte å stjele baderomsutstyr fra en butikk, ved å bytte dyre toalettseter i billigere bokser.
Johnson fikk en bot på £80 på stedet av politiet.